runetrust/blame-folketinget-dk huggingface dataset:
Kim Edberg Andersen (NB), 2023-04-27:
Men der er jo ikke noget galt i, at det, vi oplever på Samsø, ikke kan ske, hvis reglerne er, at det er danske statsborgere, der stemmer til danske valg.
Så hr. Peder Hvelplund forsøger at mudre debatten.
Men jeg er helt sikker på, at i et dansk demokrati går det nok med en enkelt person et sted.
Princippet her er, at danske statsborgere stemmer til danske valg, og når den regel bliver indført, ja, så vil Samsø naturligvis ikke kunne stemme på en ikkedansk statsborger som borgmester.
Peder Hvelplund (EL), 2023-04-27:
Det er bare sådan, at en konsekvens af hr. Kim Edberg Andersens synspunkt jo er, at det ikke kan lade sig gøre.
Og jeg går ud fra, at når der er sket noget, som man gerne vil lave om, sådan at det ikke kan lade sig gøre, så er det, fordi man synes, at der er noget galt i forhold til det.
Hvorfor er det ellers, at det her skal laves om?
Det ville i hvert fald få den konsekvens, at det, vi oplever på Samsø, ikke vil kunne ske.
Tak for det, og tak til hr. Kim Edberg Andersen for talen.
Nu er det sådan, at når vi herinde tilkendegiver, om vi støtter eller ikke støtter et forslag, så er det jo det konkrete forslag, vi tilkendegiver om vi støtter eller ej.
Derfor vil jeg bare spørge, hvad det egentlig er, befolkningen ovre på Samsø har gjort forkert ved at vælge en borgmester, som ikke var dansk statsborger.
Eller er det borgmesteren ovre på Samsø, som har gjort noget forkert, i og med at han har ladet sig vælge som borgmester, selv om han ikke er dansk statsborger?
Hvad er det, der er galt i det?
Kim Edberg Andersen (NB), 2023-04-27:
Tak for det.
Vi tager konklusionen først, og den er, at vi naturligvis kommer til at støtte forslaget.
Jeg vil nok sige, at der er noget af kritikken af forslaget, som måske er relevant nok, i forhold til hvordan det lige er formuleret, og det har så også gjort debatten lidt anderledes.
Altså, i Nye Borgerlige kan vi nemmere leve med, at en EU-borger kan stemme, end at en udlænding, der har været her i 4 år, kan stemme.
Jeg synes, at den del af diskussionen, hvor det bliver rigtig principielt vigtigt for os, især er det med de udlændinge, der kommer hertil – mange af dem på præmisser, som ikke rigtig giver nogen mening for os – og som så efter 4 år har stemmeret.
Det burde være meget logisk, og jeg tror, det er noget, som vi kommer til at have mange debatter om i fremtiden.
Det er sket i udlændingedebatten i masser af år.
I 30 år er der folk, der har råbt op om de problemstillinger, vi står med nu, og efter 30 år var der nogle, der begyndte at reagere.
Så måske skal vi bare genfremsætte det de næste 30 år, og så på et tidspunkt får vi ret.
Det er træls, og det er måske noget, man kunne tage i opløbet, men det vælger et stort flertal ikke at gøre.
Den tid, den sorg, men Nye Borgerlige støtter naturligvis op om forslaget.
Noah Sturis (ALT), 2023-04-27:
Jeg har faktisk selv boet på Nørrebro i en del år, ret tæt på Mjølnerparken.
Jeg har aldrig følt mig utryg; jeg har altid følt mig godt tilpas.
Min oplevelse af Nørrebro er, at det er en god bydel i Danmark, og jeg har været glad for at bo der.
Kim Edberg Andersen (NB), 2023-04-27:
Man kan ikke stå og sige, at der er nogen, der har gjort noget galt, for det er der jo ikke, hr. Peder Hvelplund.
For de har jo fulgt de regler, der er.
Men det er jo reglerne, som de er, som vi egentlig italesætter herinde, og hvor vi siger, at det er Danmark, og at det er danskerne, og det, at man skal være dansk statsborger for at kunne stemme til demokratiske valg i Danmark, ligger ligefor.
Har de gjort noget galt derovre?
Nej, det har de ikke.
Jeg har siddet i kommunalbestyrelse sammen med, jeg mener, det var en hollænder.
Der var jo heller ikke gjort noget galt, for reglerne er jo, som de nu engang er.
Men de regler så vi jo gerne blive ændret, sådan at det var danske statsborgere, der stemte til danske valg.
Nick Zimmermann (DF), 2023-04-27:
Tak for det.
Ordføreren nævner i sin tale, at netop sådan noget som at få lov at stemme til valg er noget, der kan bidrage til lokaldemokratiet.
Jeg kunne godt tænke mig at prøve at spørge om en ting.
Der er f.eks. på et sted som Nørrebro rigtig mange, der får lov at stemme til valg for at bidrage til lokaldemokratiet.
Vil ordføreren betegne Nørrebro som et sted, der sådan generelt er inkluderende – her tænker jeg eksempelvis på området omkring Blågårds Plads, hvor der jo bor rigtig mange fra tredjeverdenslande – både i forhold til homoseksuelle og danskere, der bliver chikaneret, og den slags?
Altså, er Nørrebro generelt et inkluderende sted at opholde sig?
Det handler nok også om, at der er nogle af de ordførere, der har været på talerstolen, der rent faktisk gerne vil misforstå det.
Det kunne man jo i hvert fald forestille sig, netop fordi man jo ikke vil tage ansvaret for, at der rent faktisk foregår nogle ting ude i kommunerne og ude i regionerne, som slet ikke har noget som helst at gøre med Danmark, vores historie og vores land.
Så jeg tror i virkeligheden, at det handler om, at der er nogle, der gerne vil misforstå det her forslag.
Kim Edberg Andersen (NB), 2023-04-27:
Det er jeg ikke uenig med ordføreren i, altså at der er nogle herinde, der har en tendens til det.
Men det kan så heller ikke komme bag på ordføreren, for det er jo et forslag, der har været fremsat tit.
Og det er jo den oplevelse, vi ofte får, når vi fremsætter forslag om at gøre Danmark mere for danskerne, at der er et meget stort flertal herinde, som har en tendens til at misforstå alt, hvad der bliver sagt.
Peter Kofod (DF), 2023-04-27:
Tak for det, og tak for ordførertalen.
Jeg ville bare spørge ind til den del, der handlede om, at Socialdemokratiet ville tjekke op på det her i udvalget på et senere tidspunkt, og spørge, om ordføreren måske kan udstikke nogle lidt stærkere garantier for, hvordan man vil håndtere det her på længere sigt og evaluere det her tiltag.
For jeg havde nogle af de samme bekymringer som ordføreren, da jeg sad og bladrede i det her lovforslag og læste det igennem.
Nick Zimmermann (DF), 2023-04-27:
Beslutningsforslaget går i al sin enkelhed ud på, at medlemslandene selv skal bestemme, hvem der må stemme i deres land.
I Danmark skal vi altid selv være herre i eget hus.
Vi skal altid selv sætte danskerne først.
Og netop derfor er det også nødvendigt, at vi selv bestemmer, hvem der må stemme i vores land.
Forslaget her går sådan set ud på, at hvert enkelt medlemsland i Europa skal have mulighed for selv at bestemme, hvem der skal stemme i deres land.
Altså, det skal jo være sådan, at vi her i Danmark ene og alene kan beslutte, hvem der har lov til at stemme i vores land, på præcis samme måde, som jeg mener at eksempelvis Grækenland skal have lov til at bestemme, hvem der må stemme til de græske valg.
Det skal ikke være noget, der bliver bestemt nede i Bruxelles og Strasbourg.
Heidi Bank (V), 2023-04-27:
Tak for det.
Jeg vil gerne lige bede ordføreren bekræfte, at det her forslag, som ordføreren jo har stillet, vedrører EU-borgere og ikke bare sådan islam og muslimer og ikkevestlige indvandrere.
Vil ordføreren bekræfte det?
Nick Zimmermann (DF), 2023-04-27:
Tak for det.
Er man dansk statsborger, skal man selvfølgelig kunne stemme til danske valg, men er man ikke dansk statsborger, skal man selvfølgelig ikke kunne stemme til danske valg.
Sådan burde det faktisk være, for det er jo det eneste logiske.
Men det er desværre sådan, at i kraft af vores medlemskab af EU har vi også givet stemmeret til alle EU-borgere, der har fast bopæl i Danmark.
Det vil altså sige, at en rumæner, der kommer til Danmark i dag og får en fast bolig, bare uden videre kan stemme til det næste kommunal- og regionsrådsvalg.
Jeg synes virkelig, at det er fuldkommen vanvittigt, at vi lever med, at borgere, som ikke behøver have nogen som helst form for tilknytning til Danmark eller forståelse for vores land generelt, kan være med til at stemme om ting, der fundamentalt er med til at ændre Danmark, måske endda for altid.
For med sin stemme til kommunal- og regionsrådsvalg vil man have en ualmindelig stor indflydelse på Danmark og på vores samfund.
Ved at stemme til et kommunalvalg kan man jo netop stemme på de kandidater, der aktivt arbejder for, at kommunen skal være den mest indvandrervenlige kommune.
Det kan være, at man som kommune ønsker at give tilladelse til Danmarks næste stormoské med minareter.
Det kan være, at man som kommune vil lave flest mulige svømmehaller, hvor der er mulighed for kønsopdelt svømning.
Det kan være, at man er en kommune, der ønsker at tage flest mulige flygtninge og indvandrere, tilbyde halalslagtet kød og droppe svinekødet og bare generelt set vil være Danmarks mest indvandrervenlige kommune.
Kommunen kan jo også gøre en dyd ud af f.eks. at tillade deres ansatte at bære det muslimske tørklæde.
Så foruden ens egen ret til at stemme på dem, man vil, kan man altså også stille op til valg og dermed blive valgt – og man kan blive borgmester.
Kan man f.eks. forestille sig, at vi en dag får en borgmester, der er palæstinenser?
Ja, det kan man jo faktisk i virkeligheden godt, desværre.
Så at gøre sin stemme gældende har en kæmpestor betydning.
Skal man have de store muligheder for at ændre vores samfund for altid, blot fordi man har boet her i Danmark i nogle få år, eller fordi man opholder sig her?
Det mener vi i Dansk Folkeparti virkelig ikke.
Så med det her beslutningsforslag foreslår vi altså, at der maksimalt skal være stemmeret for danske statsborgere, og at EU-borgere ikke skal have stemmeret, bare fordi de har boet i Danmark i mere end 4 år.
Heidi Bank (V), 2023-04-27:
Ordføreren svarer faktisk ikke på mit spørgsmål.
Det her lovforslag vedrører EU-borgeres rettighed til at stemme i andre medlemslande til kommunal- og regionsvalg.
Vil ordføreren bekræfte, at det er det, beslutningsforslaget handler om?
Noah Sturis (ALT), 2023-04-27:
Jeg tror jo egentlig, at Alternativet helst så, at man ikke spiste kød, eller at man i hvert fald spiste markant mindre kød.
Og hvad angår, hvad kommunerne vælger at indføre, tænker jeg, at det må være op til dem at lytte til deres lokalbefolkning.
Theresa Berg Andersen (SF), 2023-04-27:
Tak for det, og tak for en fin tale.
Jeg kunne godt tænke mig at høre, hvordan ordføreren stiller sig til den analyse, der er kommet fra Dansk Industri i dag, hvor det viser sig, at 64 pct. af de indvandrere, som vi har modtaget, i dag er i beskæftigelse.
Kan de mennesker ikke have en stor interesse i at påvirke bl.a. et kommunalvalg, når de leverer til det danske samfund?
Peder Hvelplund (EL), 2023-04-27:
Jeg ved ikke helt, hvad det er, hr. Nick Zimmermann prøver at insinuere her til sidst.
Altså, jeg synes sådan set, at jeg prøver at holde det på et rimelig principielt plan, i forhold til hvordan man udvider de demokratiske rettigheder, og det er nu engang sådan, at hvis man fratager borgere deres ret til at stemme, så indskrænker man de demokratiske rettigheder.
Alt det andet, altså spørgsmålet om, hvilke holdninger man har, eller hvilke holdninger man ønsker at fremme, er jo lige præcis det, den demokratiske debat handler om, men der er det også en forudsætning, at folk kan deltage i den debat.
Nick Zimmermann (DF), 2023-04-27:
Så det har ikke noget som helst med hinanden at gøre.
Det her er principielt for os.
Det burde være et princip, at for at man kan stemme til et dansk valg, skal man være dansk statsborger.
Det er fuldstændig rablende galt, og det ender jo med at blive en konkurrence om, hvem der kan rykke sig længst i nogle af de her indvandrerspørgsmål for at få flest mulige indvandrerstemmer.
Peder Hvelplund (EL), 2023-04-27:
Jo, det er jeg fuldstændig enig i.
Men fru Theresa Berg Andersen har fuldstændig ret i, at det, vi oplever blandt de indvandrere, der kommer, er, at der er en langt højere beskæftigelsesgrad, og at det virker paradoksalt, hvis man skal leve, virke og bo under vilkår, som man ikke selv har indflydelse på.
Det synes jeg egentlig både gør sig gældende i forhold til lokalvalg, men i princippet også i forhold til folketingsvalg.
Jeg synes, det er en forudsætning for demokratiet, at i og med at man bidrager og er underlagt love og regler, skal man også selv have indflydelse på, hvordan de love og regler skal udformes.
Undskyld mig, men hvis man ønsker at fratage nogle borgere stemmeretten, er det en indskrænkelse af de demokratiske rettigheder, og jeg synes egentlig, at hr. Nick Zimmermann eller Dansk Folkeparti skylder et svar på, hvad det er, borgerne ovre på Samsø har gjort forkert, og hvad det er, borgmesteren ovre på Samsø har gjort forkert, siden vedkommende hverken skal have mulighed for at stemme eller blive borgmester.
Og så er det jo altså sådan i et demokrati, at der fremmer man ikke sine synspunkter ved at fratage andre muligheden for at give deres synspunkter til kende.
Der fremmer man sine synspunkter ved at argumentere for dem, og jeg er helt overbevist om, at hvis hr. Nick Zimmermanns synspunkter er tilstrækkelig stærke og valide, vil de også vinde opbakning.
Altså, sådan er det jo i et demokrati, og det er den måde, den demokratiske debat udfolder sig på.
Det gør den ikke, ved at man fratager nogle deres stemmeret eller deres mulighed for at kunne stille op til valg.
Så er det muligt, at folk ikke stemmer, som hr. Nick Zimmermann ønsker de gjorde, men det er mere hr. Nick Zimmermanns problem, end det er demokratiets problem.
Nick Zimmermann (DF), 2023-04-27:
Vi gør absolut ikke det her, fordi vi ønsker at indskrænke nogen som helst rettigheder.
Vi gør det sådan set, fordi vi ønsker at passe på Danmark.
Det, vi jo kan se, er, at der er flere og flere kommuner, flere og flere byråd, flere og flere kommunalbestyrelser, der tillader de her ting for at blive den mest indvandrervenlige kommune.
Det er eksempelvis ting som at fjerne svinekød i institutioner, lave al maden om, så der kun er halalslagtet kød, og lave kønsopdelt svømning.
Det er jo et kæmpestort problem, for det skader den danske sammenhængskraft.
Det skaber lommer i Danmark med parallelsamfund.
Det skaber en kæmpestor forskel og en kæmpestor kløft i vores land, og det er netop derfor, vi ønsker, at det kun skal være danskere, der kan stemme til danske valg.
Vi bliver nødt til at passe på Danmark, og hvis vi hele tiden bare bliver ved med at have den der lala holdning til, hvad der foregår ude i kommunerne, så ender det på sigt med at gå rigtig galt.
Peder Hvelplund (EL), 2023-04-27:
Tak for det, formand.
Det er fuldstændig afgørende at anerkende, at demokrati er en dynamisk størrelse.
Der kan hele tiden ske demokratiske fremskridt, og der kan også ske demokratiske tilbageskridt.
Vi har så sent som i sidste uge, tror jeg det var, også diskuteret det med demokratiet på den baggrund, at det også handler om, hvordan Folketinget f.eks. har mulighed for at kunne kontrollere regeringen, og hvordan vi sikrer åbenhed og gennemsigtighed i magtens udøvelse.
Det er jo paradoksalt nok et område, hvor vi nogle gange har været fuldstændig enige med Dansk Folkeparti, bl.a. i det med at sikre mere åbenhed og gennemsigtighed igennem lempelser af offentlighedsloven.
Men det handler jo netop også om, hvordan man kan kontrollere regeringsmagten.
Det her forslag handler også om demokrati, men her handler det om at indskrænke de demokratiske rettigheder, for konsekvensen af det her forslag vil jo være, at EU-borgere f.eks. ikke kan stemme til lokalvalg, og de vil heller ikke være valgbare.
Og det har han gjort så godt, at han også er blevet genvalgt flere gange.
På et tidspunkt søgte han faktisk også om dansk statsborgerskab og fik det.
Som jeg husker det, tilkendegav han, at han syntes, at det havde været en temmelig besværlig og underlig proces at søge om dansk statsborgerskab.
I dag er det jo sådan, at når man søger om dansk statsborgerskab, så skal man trykke borgmesteren i sin hjemkommune i hånden, og det var så ham selv.
Det udløste visse besværligheder, men det viste sig så, at borgmesteren i Aarhus var behjælpelig, så borgmesteren fra Samsø kunne rejse over til borgmesteren i Aarhus og trykke borgmesteren i Aarhus i hånden og dermed opnå sit danske statsborgerskab.
Men den her mand har jo været en udmærket borgmester for borgerne på Samsø, i hvert fald så god, at de har genvalgt ham
, og det er så der, Dansk Folkeparti siger: Den slags går ikke, han skulle aldrig have haft lov til at være borgmester ovre på Samsø, fordi han var hollandsk statsborger.
Jeg synes jo, det er udtryk for, at det her grundlæggende handler om at indskrænke de demokratiske rettigheder, og derfor kommer Enhedslisten selvfølgelig heller ikke til at støtte det forslag.
Jeg synes tværtimod, at vi burde se på det generelle i forhold til at udvide de demokratiske rettigheder, også i forbindelse med opnåelse af statsborgerskab og muligheden for at stemme til folketingsvalg, hvor det er jo i dag er sådan, at op imod 10 pct. af den befolkning, som har permanent adresse i Danmark, ikke har mulighed for at stemme.
Det synes jeg sådan set ville være en mere relevant diskussion, men det er så ikke det, vi diskuterer her i dag.
Der er det spørgsmålet om, hvorvidt EU-borgere eller borgere fra tredjelande, der har opholdt sig mere end 4 år i landet, skal have mulighed for at kunne stemme til lokalvalg.
Lise Bertelsen (KF), 2023-04-27:
Jeg tænker fortsat, at det fortsat er EU-borgere, vi taler om.
Så det er ikke bare alle mulige , vi taler om
Jeg tænker faktisk, at det jo netop er det, vores demokrati kan.
Det er, at man ude lokalt beslutter, hvad det er, der skal foregå i lokalsamfundet.
Nick Zimmermann (DF), 2023-04-27:
Det vil jeg så tillade mig at være stærkt uenig i.
For nogle af de ting, der netop bliver tilladt ude i kommunerne, er opførelse af moskéer; det er at ændre det kød, der bliver tilbudt i institutioner og på plejehjem, til halalslagtet kød; det er eksempelvis at lave kønsopdelt svømning; det er jo alle sådan nogle ting, der bliver besluttet ude i kommunerne.
Og når det er sådan, at man tilbyder stemmeret til alle mulige, der ikke har noget som helst med Danmark at gøre, men er kommet til vores land, er det jo netop den retning, vi gang på gang ser bliver taget ude i kommunerne, og den er alarmerende.
Vi skal ikke tillade de ting ude i kommunerne.
Mette Thiesen (DF), 2023-04-27:
Den her debat har jeg haft med ordføreren mange gange – også i forhold til statsborgerskab.
Og det er jo en principiel drøftelse.
Dansk Folkeparti er danskernes stemme herinde i Folketinget.
Vi vil gerne passe på Danmark, på den kulturarv og alt det, der er blevet os givet af fortidige generationer.
Og det gør man altså bare hverken ved at smide om sig med danske statsborgerskaber, som man har gjort hidtil, eller ved at udefrakommende kan få stemmeret og få så massiv indflydelse, som de har ude i kommunerne og regionerne, på danske valg.
Så det er bare en helt generel drøftelse af, hvem man mener skal have stemmeret i Danmark.
Og der er Enhedslisten og Dansk Folkeparti bare utrolig uenige, for i Dansk Folkeparti vil vi nemlig gerne passe på Danmark og sikre, at det selvfølgelig kun er danske statsborgere, der stemmer til danske valg.
Nick Zimmermann (DF), 2023-04-27:
Hvad er Alternativets holdning egentlig til det – altså både til halalslagtet kød sådan generelt, bl.a. i forhold til den halalafgift, der bliver betalt til Saudi-Arabien ved det, men også til hele slagtemetoden og den slags?
Jeg ved jo, at der er mange af jer, der nyder at spise et godt måltid.
Noah Sturis (ALT), 2023-04-27:
Tak for ordet.
Det svarer til omtrent 10 pct. af den danske befolkning over 18 år.
Deres eneste mulighed for at påvirke dansk politik er ved kommunal- og regionsvalget.
I Region Hovedstaden, hvor tallet er størst, har knap en syvendedel af borgerne ikke dansk statsborgerskab.
Et demokrati, hvor knap hver syvende mangler politisk indflydelse,
lyder for mig som et svagt demokrati.
Det lyder som et forældet demokrati og et demokrati, der hører det 19. århundrede til.
En stor gruppe af de borgere, der vil blive ramt af det her forslag, er borgere, der til trods for at være født og opvokset i Danmark ikke har dansk statsborgerskab, og at stemme til kommunal- og regionalvalg er derfor deres eneste mulighed for at påvirke og bidrage til dansk politik.
Det skal vi ikke tage fra dem.
Vi skal heller ikke tage stemmeretten fra europæere, der har valgt at bosætte sig i Danmark og vil engagere sig i Danmark og i deres lokalsamfund.
Hvorfor skulle vi det?
Nye undersøgelser viser også, at unge med mellemøstlig baggrund er mere politisk aktive end etniske danskere.
Derfor mener vi i Alternativet, at det ville være decideret at svække demokratiet at fratage borgere uden dansk statsborgerskab retten til at stemme ved kommunal- og regionsvalg, når undersøgelser viser, at borgere uden statsborgerskab er mere engageret i dansk politik end danskerne selv.
Vi ser igen og igen, hvor stor positiv effekt borgerforslag har på dansk politik, og det er et fremragende eksempel på, at en åben og involverende politisk kultur er vejen til et stærkere demokrati.
Så at fratage borgere uden dansk statsborgerskab retten til at stemme til kommunal- og regionsvalg vil være det komplet modsatte: Det vil svække det danske demokrati.
Peder Hvelplund (EL), 2023-04-27:
Ja, jeg synes bestemt, man kunne lade sig inspirere af den model, man har nu i Tyskland.
Det er bl.a. også derfor, at Folketingets Indfødsretsudvalg ud over en tur til Schweiz også skal forbi Hamborg for at se, hvordan man konkret administrerer reglerne i Tyskland.
Så jeg synes bestemt, der er mulighed for at lade sig inspirere af også den tyske model.
Peter Kofod (DF), 2023-04-27:
Jeg er godt klar over, at det er lidt karikeret sagt, men det er i hvert fald meget, meget lempeligt sammenlignet med, hvad reglerne er i Danmark.
Så jeg vil bare høre Enhedslistens ordfører, om det er sådan en model, man forestiller sig her.
Peder Hvelplund (EL), 2023-04-27:
Nu er det sådan, at Enhedslisten faktisk har fremlagt et grundlovsudspil tilbage i, jeg tror, det var 2019, hvor vi beskriver nogle af de kriterier.
Men det er jo bl.a. et spørgsmål om, hvor lang tid man skal have boet i landet.
Jeg synes også, det er udmærket, at man gennemgår et kursus i danske samfundsforhold, altså hvilke rettigheder og pligter man har.
Jeg synes også, at de krav, der er i forhold til beskæftigelse – og som jo gør, at der er borgere, som er født og opvokset i landet, men som reelt først kan få statsborgerskab som måske 30-årige – er udtryk for en udemokratisk tankegang.
Den debat ser jeg frem til, og den kan vi sagtens tage på et tidspunkt hernede i salen, når vi diskuterer indfødsret.
Men nu er det jo et andet beslutningsforslag, som Dansk Folkeparti har fremsat her.
Men vi kan sagtens tage debatten på et andet tidspunkt.
Peter Kofod (DF), 2023-04-27:
Tak for det.
Ordføreren brugte sin taletid på at sige, at det var et problem, at vel omkring 10 pct. af dem, der bor i Danmark, ikke har stemmeret til nationale valg på grund af grundloven og de krav, der er stillet for at opnå statsborgerskab.
Jeg har bare lyst til at spørge: Hvad synes Enhedslisten de krav skulle være?
Der er jo forskellige modeller i nabolandene omkring os.
Det er et helt åbent spørgsmål: Hvor let skal det være at få dansk statsborgerskab, hvis det står til Enhedslistens ordfører?
Peder Hvelplund (EL), 2023-04-27:
Nu skal jeg nok selv udlægge, hvad det er, Enhedslisten mener.
Det behøver ordføreren ikke at gøre for mig.
Men jeg vil bare sige, at for Enhedslisten er det fuldstændig grundlæggende et spørgsmål om, at når vi har et demokrati, bør det også omfatte de borgere, som har en tilknytning til det sted, hvor de bor, altså folk, der har boet her, og som har deres permanente ophold her.
Og mange af dem er jo folk, der har uddannelse og job og andet.
Og der synes jeg, det er helt naturligt, at de borgere også får muligheden for i princippet at kunne stemme til både lokalvalg, men efter min opfattelse også til folketingsvalg.